Vervalste goedere van R26 miljoen gevind | Maroela Media
Vervalste goedere van R26 miljoen gevind
Die Suid-Afrikaanse Polisiediens het beslag gelê op vervalste goedere ter waarde van ongeveer R26 miljoen en meer as R400 000 kontant tydens ŉ operasie in die Johannesburgse middestad.
Kapt. Kay Makhubele, woordvoerder van die polisie, het gesê verskeie wetstoepassingsagentskappe, waaronder die Gautengse verkeerspolisie, Johannesburgse nooddienste, ER24 en personeel van Brand Managers Owners, het Vrydag die soektog uitgevoer in die middestad en beslag gelê op die vervalste goedere en kontant.
“Vier persone is in hegtenis geneem op aanklag van die besit van vervalste geld, en 202 verdagtes is in Ekurhuleni aangekeer in verband met verskeie misdade, van onwettige immigrasie, diefstal, ontvoering, moord, roof, verkragting en ander ernstige en gewelddadige misdade,” het Makhubela gesê.
Die polisie het inligting ontvang oor onwettige handel in ŉ gebou in Johannesburg op die hoek van Jeppe- en Von Willichstraat. “Polisie het op verskillende handelsmerkklere en skoene van internasionale sport- en luukse handelsmerke afgekom. Kenners het bevestig die handelsmerke op die klere is vervals. ŉ Voorlopige ondersoek beraam die waarde van die klere op R26 miljoen.”
Die verdagtes sal binnekort in verskeie landdroshowe in Gauteng verskyn.
Mans vas oor diefstal van batterye uit selfoontoring
Polisiekonstabel en vriend in Wes-Kaap doodgeskiet
Hoe het die vervalste handelsware in die eerste plek die land binne gekom? Wie is betaal om weg te kyk by doeanes en lughawens? Daar is waar die probleem le, maar ek hoor nooit dat hulle gearessteer word nie.
Daar word die afgelope twee jaar so 190,000 rowe elke jaar by die polisie aangemeld, mens wonder wat die werklike syfer is as daardie wat dit nie aangemeld het nie bygetel word. As mens al die eise wat by die versekeraars aangemeld word tel, sal dit insgelyks ook nie vir ons die volledige prentjie gee nie, mens sal wel kan sien of dit en wat die polisie voorhou naastenby korreleer of dieselfde tendens het. Maar die versekeringsmaatskappye sal ook die totale waarde van eiendom geroof (roof/diefstal) wat hulle op rekord het kan verskaf. Dan wonder mens of die gewilligheid by… Lees meer »